EkBass/fiwiki-20250220-pages-articles huggingface dataset:
Pote

Pote voi tarkoittaa seuraavia: * Heikki Vihinen (s. 1964), suomalainen käsikirjoittaja ja näyttelijä * Pedro Gonçalves (s. 1998), portugalilainen jalkapalloilija
Karitiâna

Karitiâna on arikemilaisiin kieliin ryhmään kuuluva kieli, jota puhutaan Brasiliassa Candeiasjoen rannoilla. Vuonna 2010 kielellä arvioitiin olevan 320 puhujaa. Karitiânan katsotaan olevan vaarassa eikä sillä ole tunnettuja murteita. Karitiânan lähin sukulaiskieli on jo sammunut arikem. Kieltä kirjoitetaan latinalaisin aakkosin. Joitain Raamatun osia on käännetty karitiânaksi. ==Fonologia== ===Vokaalit=== Etinen Keskinen Takainen Suppea Välinen Väljä Kaikki vokaalit voivat esiintyä myös nasaalisina, kuin myös pitkinä että lyhyinä. Lähde: ===Konsonantit=== Bilabiaali Koronaali Palataali Velaari Glottaali Klusiilit Nasaalit Frikatiivit Tremulantit Puolivokaalit Lähde: ==Lähteet== * * * === Viitteet === Luokka:Brasilian kielet Luokka:Tupi- kielet
Ukontulikukka

Ukontulikukka (Verbascum thapsus) on kaksivuotinen ruohovartinen kasvi. Kasvi on ilmeisesti nimetty Ukko ylijumalan mukaan. Ukontulikukka kasvattaa ensimmäisenä vuonna hopeankarvaisen lehtiruusukkeen. Toisena vuonna nousee jopa kaksi metriä korkea haaraton kukkavarsi, jossa puhkeavat heinäkuussa lämpimänkeltaiset kukat. Ukontulikukan yksittäinen kukka on auki vain pari päivää, mutta koko pitkän kukinnon kukinta saattaa jatkua kuukausikaupalla. Ukontulikukkaa on käytetty entisaikaan soihtuna kastamalla sen kukanvarsi pikeen, tervaan tai taliin. Kasvia on käytetty myös rohdoskasvina ja hiusten värjäykseen kullankeltaisiksi. Ukontulikukan jauhetuista siemenistä saadaan sekoitettua myös veteen heitettynä kaloja tainnuttava syötti.https://www.hameensanomat.fi/paikalliset/5212324 Ukontulikukkaa tavataan Skandinavian eteläosissa sekä Keski- ja Etelä-Euroopassa. Ukontulikukka voi olla puutarhakarkulainen tai rautakautisen asutuksen indikaattorikasvi. Lehdiltään ja varreltaan tummempi sekä matalampi tummatulikukka (Verbascum nigrum) muistuttaa ukontulikukkaa. Nämä voivat risteytyä keskenään. == Kuvasto == Kuva:Starr 040723-0030 Verbascum thapsus.jpg|Havaijilla kukkiva toisvuotinen ukontulikukka. Takavasemmalla kuollut ukontulikukan kukkavarsi. Kuva:Starr 040723-0260 Verbascum thapsus.jpg|Ensimmäisen vuoden lehtiruusuke. Kuva:Starr 040723-0267 Verbascum thapsus.jpg|Lähikuva kukinnosta. == Lähteet == == Aiheesta muualla == *Suomen Lajitietokeskus: Ukontulikukka (Verbascum thapsus) *LuontoPortti: Ukontulikukka (Verbascum thapsus) *Pohjolan kasvien pauloissa: Verbascum thapsus – ukontulikukka *Pohjolan kasvien pauloissa: Verbascum nigrum x thapsus – tummatulikukka x ukontulikukka * * Yrttitarha: Ukontulikukka (Verbascum thapsus) *ITIS: Verbascum thapsus *United States Department of Agriculture (USDA): Verbascum thapsus *Flora of China: Verbascum thapsus *Centre for Agriculture and Biosciences International (CABI): Verbascum thapsus (common mullein) *Fire Effects Information System (FEIS): Verbascum thapsus Luokka:Tulikukat
Vääksyn Yhteiskoulu

Vääksyn Yhteiskoulussa toimivat Asikkalan kunnan peruskoulun luokat 7–9 sekä lukio. Lukiossa opiskelee noin 190 oppilasta, yläkoulussa noin 340. Lukiossa on ilmailulinja, josta voi jatkaa ilmailuammattiin. Lukio ja yläaste toimivat samassa rakennuksessa, joten monet opettajista opettavat kummallakin asteella. Henkilökuntaa koulussa on noin 50. Jarkko Koponen toimii yläasteen että lukion rehtorina yhdessä apulaisrehtori Sari Puputin kanssa. Koulu sijaitsee Vääksyn taajamassa koulunmäellä muutaman kilometrin päässä keskustasta. Samalta mäeltä löytyy myös Aurinkovuoren koulu (ent. Vääksyn koulu), Asikkalan kunnan kirjasto, urheilukenttä sekä liikuntahalli. == Historia == Vääksyn Yhteiskoulu on perustettu vuonna 1926. Koulun eri rakennusosat ovat valmistuneet vuosina 1931, 1958 ja 1975. Vuonna 1999 valmistui suuri saneeraus- ja uudisrakennushanke.https://www.asikkala.fi/lapset-ja-nuoret- koulutus/koulut/vyk-ylakoulu-lukio/ Vuonna 2022 kunnanvaltuusto päätti vanhan koulun purkamisesta. Aiemmista lautakuntapäätöksistä oli valitettu hallinto- oikeuteen, joka katsoi, että 1990-luvun laajennuksen myötä alkuperäisen, Toivo Salervon suunnitteleman rakennuksen suojelulle ei ollut enää perustetta. Vanha koulurakennus purettiin ja opiskelu uudessa YIT:n elinkaarimallilla rakennetussa koulussa aloitettiin elokuussa 2024. Vääksyn Yhteiskoulun historiikki julkaistiin 15. joulukuuta 2007. Julkistamistilaisuus pidettiin Vääksyn Yhteiskoulun Tuki- ja Stipendisäätiön 50-v. juhlan yhteydessä. == Lähteet == == Aiheesta muualla == *Koulun verkkosivu *Nikula, Katriina: Loistakoon kirkkaana tiedon valo - Vääksyn Yhteiskoulu 1924-2007. Vääksyn Yhteiskoulu 2007. Luokka:Suomen peruskoulut Luokka:Suomen lukiot Luokka:Asikkala
Minin eka kerta

Minin eka kerta () on Nick Guthen ohjaama ja käsikirjoittama elokuva vuodelta 2006. Se on tyylilajiltaan draamakomedia. Pääosissa näyttelevät Alec Baldwin, Nikki Reed, Luke Wilson ja Carrie-Anne Moss. Yksi elokuvan tuottajista oli Oscar-palkittu näyttelijä Kevin Spacey. == Juoni == Mini on yksinhuoltajaäidin tyttö, joka juhlii, polttaa ja juo. Hän toimii myös ilotyttönä. Elokuva alkaa lopusta, kun Mini pitää valmistujaispuheensa koulun edessä. Minin äiti on alkoholisti ja narkomaani. Hän tapaa miehen nimeltä Martin, ja he alkavat seurustella. Martin tietää että Minin äiti pettää tätä, joten hän on käynyt vieraissa itsekin. Eräänä iltana Martin tilaa ilotytön luokseen, joka osoittautuu Miniksi. Mini peittää Martinin silmät solmiolla, jotta tämä ei saisi tietää kenen kanssa hän on. Kun Mini sitten unohtaa avaimensa Martinin luo, Mini jää kiinni. Mini ja Martin rakastuvat ja alkavat suunnitella miten Minin äiti saataisiin pois kuvioista. Sekoittaakseen äitinsä mielen Mini alkaa sujauttaa tämän drinkkeihin pillereitä, jotka varastaa koulustaan. Myöhemmin Mini ja Martin pyytävät äitiä mukanaan illalliselle, mutta tällä on liian huono olo. Mini ja Martin lähtevät, ja taloon murtautuu kaksi mustaan pukeutunutta henkilöä. Minin äiti yrittää soittaa hätänumeroon. Kun Mini ja Martin palaavat tekaistulta illalliseltaan, he löytävät äidin kuolleena vieressään tyhjä lääkepurkki. Mini keksii, että olisi loistava alibi, jos he siirtävät äidin autoon sekä meikkaisivat ja laittaisivat tälle juhlavaatteet päälle. Minin ja Martinin lomaillessa heidän naapurinsa on myös siellä ja kuvaa heitä salaa. Kun Martin alkaa saada kuvia ja niihin liitettyjä viestejä, Martin menee kiihtyneenä naapuriin. Mini soittaa paikalle poliisit, jotka vievät Martinin vankilaan yöksi. Kun Mini tulee vierailulle, hän kertoo Martinille suunnitelleensa kaiken: Mini oli itse lähettänyt kuvat, jotta Martin menisi naapuriin ja hakkaisi tämän, jolloin Mini voisi soittaa poliisit paikalle. Mini tiesi, että he olivat vaarassa paljastua, joten hän lavasti Martinin syylliseksi kaikkeen. Kun Martin yrittää selittää että Mini on myös syyllinen, kukaan ei usko häntä. Elokuvan päättyessä näytetään Minin ajavan vapaana autollaan. == Näyttelijät == Luokka:Vuoden 2006 yhdysvaltalaiset elokuvat Luokka:Yhdysvaltalaiset draamakomediaelokuvat
Kaarle I (Romania)

Kaarle I (Karl Eitel Friedrich Zephyrinus Ludwig von Hohenzollern-Sigmaringen) (20. huhtikuuta 1839 – 10. lokakuuta 1914) oli Romanian ruhtinas vuodesta 1866 ja kuningas vuodesta 1881.Carol I Encyclopedia Britannica Hän oli Romanian ensimmäinen Hohenzollern-Sigmaringen-suvun valtionpäänmies. Suku hallitsi Romaniaa vuoden 1947 tasavallaksi julistamiseen asti. Kaarle I:n isä oli saksalaisen Hohenzollern-Sigmaringenin ruhtinaskunnan viimeinen ruhtinas Kaarle Anton. Kaarle johti hallituskaudellaan henkilökohtaisesti maansa armeijaa vuosina 1877–1878 käydyssä Venäjän–Turkin sodassa, jonka seurauksena Romania itsenäistyi täysin osmanien vallasta Berliinin sopimuksella 1878. Kaarlen valtakauden lopulle osui myös toinen Balkanin sota, jonka jälkeen solmitussa Bukarestin rauhassa Romania sai Bulgarialta Etelä-Dobrudžan 1913. Kaarle solmi vuonna 1869 avioliiton Wiedin prinsessa Elisabetin (1843–1916) kanssa. Pariskunnalla oli ainoastaan yksi tytär, Marie (1870–1874), joka lisäksi eli vain kolmevuotiaaksi. Kruununperimyksen turvaamiseksi Kaarle adoptoi vuonna 1888 veljenpoikansa Ferdinandin, joka nousikin Romanian valtaistuimelle Kaarlen kuoltua 10. lokakuuta 1914, vain vähän sen jälkeen kun ensimmäinen maailmansota oli syttynyt. == Lähteet == == Aiheesta muualla == Luokka:Romanian hallitsijat ja valtionpäämiehet Luokka:Hohenzollernin hallitsijasuku Luokka:Vuonna 1839 syntyneet Luokka:Vuonna 1914 kuolleet
Alppihiihdon maailmanmestaruuskilpailut 1954

13\. alppihiihdon maailmanmestaruuskilpailut järjestettiin Ruotsin Åressa 1.–7. maaliskuuta 1954. == Miehet == === Syöksylasku === Sija Maa Kilpailija Aika 1 Christian Pravda 1.59,6 2 Martin Strolz 2.01,8 3 Ernst Oberaigner 2.02,4 4 André Simond 2.02,9 5 Charles Bozon 2.03,1 Hans Forrer 2.03,1 === Suurpujottelu === Sija Maa Kilpailija Aika 1 Stein Eriksen 1.52,5 2 François Bonlieu 1.53,7 3 Andreas Molterer 1.54,0 4 René Rey 1.55,7 Othmar Schneider 1.55,7 6 Georges Schneider 1.55,8 === Pujottelu === Sija Maa Kilpailija Aika 1 Stein Eriksen 2.20,06 2 Benedikt Obermüller 2.25,83 3 Toni Spiss 2.26,73 4 Christian Pravda 2.26,89 5 Andreas Molterer 2.27,02 6 François Bonlieu 2.28,48 === Alppiyhdistetty === Sija Maa Kilpailija Pisteet 1 Stein Eriksen 4,08 2 Christian Pravda 6,96 3 Stig Sollander 11,28 4 Brooks Dodge 13,23 5 James Couttet 16,32 6 Sepp Behr 18,81 == Naiset == === Syöksylasku === Sija Maa Kilpailija Aika 1 Ida Schöpfer 1.29,2 2 Trude Klecker 1.29,3 3 Lucienne Schmith-Couttet 1.29,5 4 Jannette Burr 1.30,5 5 Madeleine Berthod 1.31,4 Luise Jaretz 1.31,4 === Suurpujottelu === Sija Maa Kilpailija Aika 1 Lucienne Schmith-Couttet 1.38,9 2 Madeleine Berthod 1.39,7 3 Jannette Burr 1.41,7 4 Annemarie Buchner 1.42,1 5 Luise Jaretz 1.42,7 6 Paule Erny-Peauger 1.42,9 === Pujottelu === Sija Maa Kilpailija Aika 1 Trude Klecker 2.01,93 2 Ida Schöpfer 2.03,03 3 Sara Thomasson 2.03,71 4 Regina Schöpf 2.03,76 5 Margit Hvammen 2.04,71 6 Ossi Reichert 2.04,73 === Alppiyhdistetty === Sija Maa Kilpailija Pisteet 1 Ida Schöpfer 4,75 2 Madeleine Berthod 8,20 3 Lucienne Schmith-Couttet 8,57 4 Erika Mahringer 10,14 5 Katy Rodolph 10,75 6 Trude Klecker 11,50 == Mitalitaulukko == Isäntämaa 1 3 0 0 3 2 2 3 3 8 3 2 3 0 5 4 1 1 2 4 5 0 1 0 1 6 0 0 2 2 7 0 0 1 1 Yhteensä Yhteensä 8 8 8 24 == Lähteet == * FIS:n tietokanta 1954 Luokka:Vuoden 1954 urheilu Luokka:Ruotsin alppihiihto Luokka:Ruotsin urheilutapahtumat Luokka:Åren kunta
Alppihiihdon maailmanmestaruuskilpailut 1950

11\. alppihiihdon maailmanmestaruuskilpailut järjestettiin Yhdysvaltain Aspenissa 13.–18. helmikuuta 1950. Suurpujottelussa kilpailtiin ensimmäistä kertaa, alppiyhdistetty ei kuulunut ohjelmaan. == Miehet == === Syöksylasku === Sija Maa Kilpailija Aika 1 Zeno Colò 2.34,4 2 James Couttet 2.35,7 3 Egon Schöpf 2.36,3 4 Bernhard Perren 2.37,7 5 Christian Pravda 2.38,1 6 Jean Pazzi 2.38,6 === Suurpujottelu === Sija Maa Kilpailija Aika 1 Zeno Colò 1.54,4 2 Fernand Grosjean 1.55,2 3 James Couttet 1.55,3 4 Henri Oreiller 1.55,8 5 Georges Schneider 1.55,9 6 Carlo Gartner 1.56,0 === Pujottelu === Sija Maa Kilpailija Aika 1 Georges Schneider 2.06,4 2 Zeno Colò 2.06,7 3 Stein Eriksen 2.08,0 4 Jack Reddish 2.08,4 5 James Couttet 2.09,0 Ernie McCullough 2.09,0 Egon Schöpf 2.09,0 == Naiset == === Syöksylasku === Sija Maa Kilpailija Aika 1 Trude Jochum-Beiser 2.06,6 2 Erika Mahringer 2.07,5 3 Georgette Thiollière-Miller 2.08,4 4 Anneliese Schuh-Proxauf 2.08,6 5 Katy Rodolph 2.08,9 6 Lucienne Schmith-Couttet 2.10,0 === Suurpujottelu === Sija Maa Kilpailija Aika 1 Dagmar Rom 1.29,6 2 Trude Jochum-Beiser 1.29,8 3 Lucienne Schmith-Couttet 1.30,0 4 Erika Mahringer 1.31,8 5 Anneliese Schuh- Proxauf 1.31,9 6 Lydia Gstrein 1.32,7 === Pujottelu === Sija Maa Kilpailija Aika 1 Dagmar Rom 1.47,8 2 Erika Mahringer 1.47,9 3 Celina Seghi 1.49,5 4 Anneliese Schuh-Proxauf 1.49,9 5 Lucienne Schmith-Couttet 1.51,0 6 Andrea Mead-Lawrence 1.51,7 == Mitalitaulukko == 1 3 3 1 7 2 2 1 1 4 3 1 1 0 2 4 0 1 3 4 5 0 0 1 1 Yhteensä Yhteensä 6 6 6 18 == Lähteet == * FIS:n tietokanta 1950 Luokka:Vuoden 1950 urheilu Luokka:Yhdysvaltain alppihiihto Luokka:Coloradon urheilu Luokka:Aspen
Cult (Apocalyptican albumi)

Cult on Apocalyptican kolmas albumi. Se ilmestyi vuonna 2001. Cultista on julkaistu myös Special Edition, jossa on mukana sanoitetut versiot kappaleista ”Path” ja ”Hope”. Albumi nousi Suomen virallisen listan sijalle 15. == Kappaleet == == Kokoonpano == * Eicca Toppinen – sello, kontrabasso, lyömäsoittimet * Paavo Lötjönen – sello * Perttu Kivilaakso – sello * Max Lilja – sello === Tuotanto === * Hiili Hiilesmaa – tuottaja * Jyrki Tuovinen – äänittäjä * Mikko Karmila – miksaaja * Mika Jussila – masteroija * Vertti Teräsvuori – valokuvat * Eero Heikkinen – design * Juri Patrikainen – design == Arvostelut == * Allmusic: Allmusic review * Soundi: Soundi == Lähteet == == Aiheesta muualla == * * Cult discogs.com -sivustolla Luokka:Apocalyptican albumit Luokka:Vuoden 2000 albumit Luokka:Hiili Hiilesmaan tuottamat albumit
Ferenc Molnár

Ferenc Molnár (vuoteen 1896 Neumann; 12. tammikuuta 1878 Budapest, Unkari – 1. huhtikuuta 1952 New York, Yhdysvallat) oli unkarilainen kirjailija ja toimittaja. Molnár opiskeli oikeustiedettä Budapestissä ja Genevessä. Hän muutti Yhdysvaltoihin 1940. Molnár ryhtyi kirjailijaksi 19-vuotiaana. Hän tuli jo varhain tunnetuksi näytelmäkirjailijana. Hänen suomeksi esitettyjä näytelmiään ovat Paholainen (Az ördög, 1907), Liliom, Näytelmä linnassa ja Yks' kaks', joita on esitetty ympäri maailman. Suomessa Molnár tunnetaan ensisijaisesti nuorisoromaanistaan Koulupoikia (A Pál utcai fiúk, 1907). ==Ura== Useista Molnárin näytelmistä on tehty elokuvasovituksia ja musikaaleja, kuten näytelmästä Liliom (1909), jonka on sanottu merkitsevän unkarilaisille suunnilleen samaa kuin Nummisuutarit suomalaisille. Näytelmän nimihenkilö Liliom on hurmuri, joka työskentelee tivolissa karusellinhoitajana. Väliajan jälkeen siirrytään tuonpuoleiseen. Liliomille suodaan mahdollisuus parantaa tapansa. Hän pääsee pois helvetistä ja palaa maan päälle sovittamaan kolttosiaan. Hän kuitenkin jatkaa holtitonta elämää eikä ota opikseen. Muun muassa Fritz Lang (1933) ja Henry King (1956) ovat tehneet näytelmästä elokuvasovituksen, ja sen pohjalta on muokattu myös musikaali Karuselli. Billy Wilderin Yks’, kaks’, kolme puolestaan perustuu Molnárin farssiin Egy, kettő, három (1929, Yks’ kaks’). Nuortenromaanin Koulupoikia kertoja muistelee vuotta 1889 Budapestissä, jossa Paavalinkadun pojat leikkivät grundiksi kutsutulla tyhjällä tontilla.matias Riikonen, Pikku Nemecsek – eli kuinka kirjoittaa lapsuuden sodista? Essee. Nuori Voima 1.6.2021. Viitattu 12.8.2023 Yleisradio on vuonna 1997 tuottanut romaaniin pohjautuvan 12-osaisen kuunnelmasarjan Koulupoikia.Koulupoikia, Areena, Yle.fi. Viitattu 12.8.2023 Molnár ihaili ranskalaista näytelmätaidetta, mikä kuvastuu näytelmässä Täydellinen persikka (Játék a kastélyban, 1926), joka on metafiktio. Päähenkilö Sándor Turai suunnittelee näytelmän kirjoittamista. Näytelmän alussa hän osoittaa sanansa suoraan yleisölle ja rikkoo näin todellisuuden ja illuusion rajan. Ensimmäisen maailmansodan aikana Molnár toimi sotakirjeenvaihtajana. Vuonna 1940 hän joutui pakenemaan Yhdysvaltoihin, jossa hän jatkoi kirjoittamistaan ja kohosi maailmanmaineeseen. == Suomennetut teokset == * A Pál utcai fiúk (1907) — Koulupoikia: Kirja Pál-kadun pojista. Suomentanut Matti Kivekäs. Otava, 1913 * A Pál utcai fiúk (1907) — * Báró Márczius és egyéb elbeszélések (1913) — Parooni. Suomentanut Eemeli Jaakkola. Kirja, 1921. ;Näytelmät Lähde:Molnár, Ferenc ilona.tinfo.fi, viitattu 12.8.2023 * Täydellinen persikka * Paholainen (Az ördög, 1907) * Liliom * Näytelmä linnassa * Yks’ kaks’ * Satu sudesta * Laskiaisyö * Salaperäinen mies * Varas ja puolustaja * Olympia == Lähteet == == Aiheesta muualla == * *The Guide to Musical Theatre: Ferenc Molnár *Täydellinen persikka. Helsingin kaupunginteatteri. *Liliom. Helsingin kaupunginteatteri. Luokka:Unkarilaiset kirjailijat Luokka:Vuonna 1878 syntyneet Luokka:Vuonna 1952 kuolleet
Falkenbergs VBK

Falkenbergs Volleybollklubb on ruotsalainen lentopalloseura, joka pelaa maan ylimmällä sarjatasolla, Elitserienissä. Elitserienissä joukkue on pelannut vuodesta 2002 lähtien. Falkenbergs VBK perustettiin vuonna 1985, kun kaksi Falkenbergin lentopalloseuraa Ätradalens VK ja Köinge yhdistettiin. Tästä myös joukkueen lyhenne on saanut nimensä. Falkenbergin joukkue voitti Ruotsin Elitserienin historiansa ensimmäisen kerran vuonna 2007. Joukkue voitti tiukassa loppuottelusarjassa edellisvuoden mestarin. Falkenberg pelasi vuonna 2008 myös seurajoukkueiden Pohjoismaiden-mestaruusturnauksessa, jossa se sijoittui hopealle. == Aiheesta muualla == * Virallinen sivusto Luokka:Ruotsalaiset urheiluseurat Luokka:Lentopalloseurat Luokka:Falkenbergin kunta Luokka:Vuonna 1985 perustetut urheiluseurat
Karhuhalli

Karhuhalli on Porin urheilukeskuksessa sijaitseva urheiluhalli, joka on valmistunut vuonna 1992. Hallissa on täysimittainen jalkapallokenttä, 400 metrin juoksurata sekä yleisurheilun kenttälajien suorituspaikkoja. Urheilutapahtumissa halliin mahtuu noin 1 500 katsojaa ja muissa tapahtumissa noin 5 000. Katsomossa on 500 istumapaikkaa. == Teknisiä tietoja == Karhuhallin korkeus on 18 m, pituus 166,5 m ja leveys 87 m. Pelikentän koko on 100×64 metriä. Kenttää kiertävän Spurtan-pinnoitteisen 3-rataisen juoksuradan tarkka pituus on 398,2 metriä, ja takasuoralla on 5-ratainen juoksusuora, jonka pituus on 134 metriä. Hallin itäpäädyssä sijaitsevat yleisurheilun kenttälajien suoritus- tai harjoituspaikat. Hallin yhteydessä on myös voimailutilat, kahvio sekä konferenssitilat. == Historia == Karhuhallin nimi valittiin yleisökilpailulla, ja se otettiin käyttöön Porin Päivänä syyskuussa 1992. Ajatus maapohjaisesta jalkapallohallista esitettiin Porissa jo vuonna 1955, mutta varsinaisesti hallin suunnittelu käynnistyi vasta 1980-luvun lopussa. Alun perin tarkoitus oli rakentaa vain jalkapalloilijoiden käyttöön tarkoitettu halli, mutta loppuvaiheessa suunnitelmia muutettiin ja halliin tuli myös juoksuradat. Karhuhalli rakennettiin 1990-luvun alun syvimpänä lamakautena. Kaupunginjohtaja Martti Sinisalmen mukaan rakentamispäätös tehtiin keväällä 1991 aivan viime tingassa, sillä viikkoa myöhemmin pidetyssä kaupunginvaltuuston kokouksessa sitä ei enää olisi uusien taloustietojen valossa tehty. Karhuhallin 400 metrin pituinen juoksurata oli valmistuessaan Pohjoismaiden ensimmäinen. Alkuperäinen hiekkatekonurmi vaihdettiin kumigranulaattipinnoitteeseen vuonna 2008. Valaistus uusittiin vuonna 2017, jolloin vanhat monimetallivalaisimet vaihdettiin LED-valaistukseen. Hallin ulkokatto uusittiin vuonna 2018. Karhuhallissa on pelattu yksi jalkapallon Veikkausliigan ottelu huhtikuussa 1996 FC Jazzin ja Jaron välillä. Ottelua oli seuraamassa 1 300 katsojaa, mikä on Karhuhallin yleisöennätys urheilutapahtumissa. Helmikuussa 1997 FC Jazz kohtasi Karhuhallissa harjoitusottelussa ruotsalaisen AIK Tukholman. Viitattu 2.6.2019. FC Jazzin lisäksi hallissa ovat sarjaotteluita pelanneet FC PoPa ja NiceFutis. Karhuhalli on toiminut jalkapallon TUL Cupin lopputurnauksen isäntänä vuonna 1993. Pesäpallon naisten halli-SM on Karhuhallissa pelattu useampia kertoja. Vuonna 2016 Eero Haapala hyppäsi Karhuhallissa pituushypyn sisäratojen Suomen ennätyksen 811, joka oli myös hallikauden kansainvälinen kärkitulos. Urheilutapahtumien lisäksi Karhuhalli toimii erilaisten messujen ja konserttien pitopaikkana. Siellä ovat esiintyneet muun muassa Eppu Normaali, Yö ja Hector. Karhuhallissa järjestetään vuosittain Porin Rakennusmessut ja myös Satakunnan Messut järjestää hallissa säännöllisesti erilaisia messutapahtumia. == Lähteet == == Aiheesta muualla == *Karhuhalli Porin kaupungin sivuilla Luokka:Porin urheiluhallit Luokka:Suomen jalkapallohallit
Benno Fürmann

thumb|Benno Fürmann Benjamin "Benno" Fürmann (s. 17. tammikuuta 1972) on saksalainen näyttelijä. Hän syntyi Berliinissä ja opiskeli Lee Strasbergin teatteri-instituutissa Yhdysvalloissa. Fürmann on esiintynyt muiden muassa elokuvissa Anatomia (2000), Sissi ja sotamies (Der Krieger und die Kaiserin) (2000), The Order (2003) ja Päivän ilman sotaa (2005). Hänellä on ollut myös useita televisiorooleja. Fürmann on voittanut lukuisia palkintoja, kuten Deutscher Fernsehpreisin (1999) ja Bayerischer Filmpreisin (2000). == Aiheesta muualla == * Luokka:Saksalaiset näyttelijät Luokka:Vuonna 1972 syntyneet Luokka:Elävät henkilöt
SdKfz 11

SdKfz 11 (Sonderkraftfahrzeug 11 leichter Zugkraftwagen 3 t) oli Saksan armeijan Wehrmachtin toisessa maailmansodassa käyttämä puolitelavaunu. Hanomag aloitti vuonna 1938 Hansa-Lloyd-Goliathin HL kl6 -puolitelavaunuun perustuvan ajoneuvon sarjavalmistuksen. Alun perin se oli tarkoitettu tykkien vetoajoneuvoksi, alkaen 37 mm FlaK 43 -ilmatorjuntatykistä 105 mm leFH 18 -kenttätykkiin asti. Kenttäkäytössä sitä kuitenkin käytettiin varsinaisen tehtävänsä lisäksi yleiskuljetusajoneuvona. ==Lähteet== * Luokka:Škoda Luokka:Puolitelavaunut Luokka:Heerin kalusto
Førde VBK

Førde Volleballklubb on norjalainen lentopalloseura. Se on hallitseva Norjan liigan mestari. Seura on perustettu vuonna 1974. Joukkue osallistui vuonna 2008 myös historian ensimmäistä kertaa järjestettyyn seurajoukkueiden Pohjoismaiden-mestaruusturnaukseen, jossa se sijoittui pronssille. Joukkue voitti Norjan cupin vuonna 2008. == Aiheesta muualla == * Seuran sivusto Luokka:Lentopalloseurat Luokka:Norjalaiset urheiluseurat Luokka:Vuonna 1974 perustetut urheiluseurat Luokka:Førde
Tuula Karppinen

Tuula Kerttuli Karppinen (omaa sukua Kivi, s. 18. tammikuuta 1958 Pori) on entinen suomalainen kuulantyöntäjä, viisiottelija ja soutaja. Päälajissaan kuulantyönnössä Tuula Karppinen on viisinkertainen Suomen mestari ulkoradoilla. Lisäksi hänellä on kaksi sisäratojen Suomen mestaruutta. Tuolloin vielä tyttönimellään Kivi tunnetun naisen ennätystulos kuulantyönnössä on 18,54 m vuodelta 1980. Hän paransi Suomen ennätystä neljä kertaa ja oli ensimmäinen 18 metrin rajan ylittänyt suomalainen naiskuulantyöntäjä. Raja rikkoutui Tampereella 7. kesäkuuta 1980. Seuratasolla hän edusti Ulasoorin Karhuja. Tuula Karppinen kilpaili yleisurheilu-uransa jälkeen soudussa. Hän voitti tässäkin lajissa useita Suomen mestaruuksia, muun muassa neljä mestaruutta yksikössä ja saman verran pariairokaksikossa. Hänen puolisonsa on soudun MM-mitalisti ja olympiaedustaja Reima Karppinen. ==Saavutukset== ===Yleisurheilussa=== *Kuulantyöntö **7. sija sisäratojen EM- kilpailuissa 1981 Grenoblessa **Suomen mestari: 1978, 1979, 1980, 1981, 1982 **SM-hopea: 1976, 1977 **SM-pronssi: 1975 **Sisäratojen Suomen mestari: 1980, 1981 *Viisiottelu **SM-hopea: 1976, 1977 ===Soudussa=== * Suomen mestari yksikössä 1984, 1986, 1987, 1988 * Suomen mestari pariairokaksikossa 1985, 1986, 1987, 1988 * Suomen mestaruuksia myös muissa luokissa ==Lähteet== * * Luokka:Suomalaiset kuulantyöntäjät Luokka:Suomalaiset yleisurheilun moniottelijat Luokka:Suomalaiset soutajat Luokka:Vuonna 1958 syntyneet Luokka:Elävät henkilöt
Hallan sellutehdas

Hallan sellutehdas oli Kotkassa Hallan saarella sijainnut sellutehdas. Alueella toimi myös Hallan saha vuoteen 1986. Tehdas on lakkautettu 1938 ja rakennukset pääosin purettu. Kotkassa on toiminut myös kolme muuta sellutehdasta; Kotkan sellutehdas (Stora Enso) ja Sunila sekä lakkautettu Hovinsaaren sellutehdas. __notoc__ ==Tehdasalueen rautatie ja kalusto== Tehtaalle on ollut rautatieyhteys Karhulan-Sunilan Rautatieltä ja sinne liikennöitiin Karhusalmen sillan kautta, joka sijaitsi sellutehtaan konttorirakennuksen vieressä. Sahan lopettaessa rautatien käytön, silta nostettiin radan päälle estämästä tukkirekkojen kulkua sahalle. ===Veturit=== * Nro 12 Valmet Move51m (siirretty Voikkaan paperitehtaalta varaveturiksi) * Nro 13 Valmet Move51h/1960 (siirretty Kymin paperitehtaalta, käytössä 1979–1983) * Nro x Valmet Move5 502/1950 (hankittu uutena, käytössä vuoteen 1978) ==Katso myös== * Kotkan paperitehdas * Korkeakosken kartonkitehdas * Suomen paperiteollisuus ==Lähteet== * Tuuri, Antti. (1999) UPM-Kymmene, Metsän jättiläisen synty. Otava. Helsinki. 493 s. ==Aiheesta muualla== *http://vaunut.org *Nro 12 Valmet Move51m *Nro 13 Valmet Move51h/1960 *Nro x Valmet Move5 502/1950 Luokka:Kotkan rakennukset ja rakennelmat Luokka:Entiset suomalaiset metsäteollisuusyhtiöt Luokka:Suomen selluloosatehtaat
Kannu Vaakunaa / Taivaan lintu

Kannu Vaakunaa / Taivaan lintu on Pate Mustajärven single vuodelta 2000. Sen ensimmäinen raita ”Kannu Vaakunaa” on Juice Leskisen kääntämä vanha irlantilainen kansanlaulu ”Whiskey in the Jar”, jonka Thin Lizzy teki tunnetuksi vuonna 1973. Mustajärvi laulaa kappaleen duettona Solistiyhtye Suomesta tutun Pekka Hartosen kanssa. Singlen kakkosraita on ”Taivaan lintu” -kappale, joka myös on Leskisen käännös Lynyrd Skynyrdin ”Free Bird” -klassikosta. Kappaleessa vierailee kitaristina Heikki Silvennoinen. Kolmantena raitana on radioita varten lyhennetty versio ”Taivaan linnusta”. ”Kannu Vaakunaa” on julkaistu myös myöhemmin vuonna 2000 ilmestyneellä Ukkometso-albumilla. == Kappaleet == # # # == Kokoonpano == * Pate Mustajärvi – laulu * Pekka Hartonen – laulu (”Kannu Vaakunaa”) * Heikki Silvennoinen – kitara (”Taivaan lintu”) === Muut muusikot === * Pantse Syrjä – kitara * Kankku Kankaanpää – akustinen kitara, mandoliini * Sami Ruusukallio – basso, taustalaulu * Aku Syrjä – lyömäsoittimet * Twist Twist Erkinharju – lyömäsoittimet (”Taivaan lintu”) * Safka – kosketinsoittimet, haitari * Frogley – taustalaulu === Tuotanto === * Jani Viitanen – äänittäjä, miksaaja (kappale "Taivaan lintu") * T. T. Oksala – miksaaja (Chrystal Sound Studio, kappale "Kannu Vaakunaa") * Mika Jussila – masteroija (Finnvox-studiot) * Harri Hinkka – valokuvat * Kari – asemointi Luokka:Pate Mustajärven kappaleet Luokka:Vuoden 2000 kappaleet
Seongnam FC

Seongnam FC () on eteläkorealainen jalkapallojoukkue Seongnamista. Se pelaa Etelä-Korean pääsarjassa K-Leaguessa. Seongnam on seitsemällä liigamestaruudellaan mitattuna K-Leaguen menestynein joukkue. Seura on voittanut myös kertaalleen Korean FA Cupin sekä Korean Super Cupin. Seongnam on lisäksi menestynyt hyvin myös maanosansa seurajoukkueturnauksissa, vuonna 1996 seura voitti Aasian Mestareiden liigan ja Aasian Super Cupin. ==Aiheesta muualla== * Seongnam Ilhwa Chunman viralliset sivut Luokka:Eteläkorealaiset jalkapalloseurat
Technische Universität München

Technische Universität München (lyh. TUM) eli Münchenin teknillinen yliopisto on julkinen yliopisto saksalaisessa Münchenin kaupungissa. Se on Baijerin osavaltion ainoa teknillinen yliopisto. Yliopistossa opiskelee noin 37 000 opiskelijaa. TUM:iin yhdistetään lukuisia Nobel-palkittuja oppilaita ja tutkijoita, joista viimeisimpänä Gerhard Ertl, jolle myönnettiin kemian Nobel- palkinto vuonna 2007. Yliopiston historia alkaa Baijerin kuninkaan Ludvig II:n vuonna 1868 perustamasta polyteknillisestä koulusta, josta tuli teknillinen korkeakoulu vuonna 1877. Oppilaitos on kantanut nykyistä nimeään vuodesta 1970 lähtien. Münchenin ohella sillä on toimintaa Garchingin ja Freisingin kaupungeissa. == Tiedekunnat ja toimipaikat== === München === * Arkkitehtuurin tiedekunta * Rakennus- ja mittaustekniikan tiedekunta * Sähkö- ja tietotekniikan tiedekunta * Taloustieteellinen tiedekunta * Lääketieteellinen tiedekunta * Liikuntatieteellinen tiedekunta * TUM School of Education === Garching === * Kemian laitos * Informatiikan tiedekunta * Konetekniikan tiedekunta * Matematiikan laitos * Lääketekniikan keskusinstituutti (IMETUM) * Fysiikan laitos === Weihenstephan (Freising) === * Weihenstephanin ravitsemuksen, maankäytön ja ympäristön tiedekeskus (WZW) == Akateeminen maine ja Ranking-sijoitukset == Yliopistoon ja sen opiskelijoihin yhdistetään 16 Nobel-palkittua, joista kuusi on kemistejä ja kuusi fyysikkoja. TUM on sijoittunut hyvin Saksan DAAD:n ainekohtaisissa ranking-listoissa, joissa yliopistot on jaettu kolmeen ryhmään (huippuryhmä, keskiryhmä ja häntäjoukko/ei tietoa). Kansainvälisessä Shanghain vuoden 2012 yliopistovertailussa Münchenin teknillinen yliopisto pärjäsi parhaiten saksalaisista yliopistoista saavuttaen 53. sijan maailman 500 huippuyliopiston joukossa. Koulutusala * Arkkitehtuuri (huippuryhmä) * Biokemia (ei tietoa) * Biologia (keskiryhmä) * Liiketalous (huippuryhmä) * Kemia (huippuryhmä) * Rakennustekniikka (huippuryhmä) * Tietokonetekniikka (huippuryhmä) * Sähkö- ja tietotekniikka (huippuryhmä) * Elintarvikekemia (ei tietoa) * Geotiede (huippuryhmä) * Lääketiede (keskiryhmä) * Matematiikka (huippuryhmä) * Konetekniikka (huippuryhmä) * Fysiikka (huippuryhmä)) * Prosessi- ja kemiantekniikka (huippuryhmä) == Lähteet == == Aiheesta muualla == * Yliopiston viralliset Internet-sivut Luokka:München Luokka:Saksan yliopistot
Agnico Eagle Mines

Agnico Eagle Mines Limited on kanadalainen kaivosyhtiö, jolla on kotimaansa lisäksi toimintaa Meksikossa, Suomessa ja Yhdysvalloissa. Yritys omistaa Kanadan laajimmat kultavarannot sekä Kittilän Suurikuusikossa Euroopan suurimmaksi arvioidun kultakaivoksen, jonka toiminta alkoi vuoden 2008 lopulla. Yhtiön hallituksessa toimii myös suomalainen Pertti Voutilainen vuodesta 2005.http://www.agnicoeagle.com/en/About-Us/Pages/Management.aspx == Tuotanto == Lokakuussa 2007 yhtiön kultavarannot olivat 15,8 miljoonaa unssia ja se ennakoi saavuttavansa 18–20 miljoonan unssin varannon puolessatoista vuodessa. Vuonna 1998 yhtiöllä oli hallussaan vain 1,3 miljoonan unssin kultavarannot. Se ennakoi tuottavansa vuonna 2007 kultaa 240 000 unssia, hopeaa 4,9 miljoonaa unssia, kuparia 7 800 tonnia ja sinkkiä 71 000 tonnia. Kultavaranto arvioitiin vuoden 2015 lopulla noin 19 miljoonaksi unssiksi. Vuoden 2016 tuotantoennusteet olivat yli 1,5 miljoonaa unssia kultaa, 3,9 miljoonaa unssia hopeaa sekä kuparia ja sinkkiä molempia yli 4000 tonnia. == Historia == Agnico-Eagle Mines muodostettiin 1972, jolloin Ontarion Cobaltissa sijainnut Agnico Mines Ltd. -hopeantuotantoyritys sekä kullanetsintäyritys Eagle Gold Mines Ltd. yhdistyivät. Agnico Mines oli perustettu nimellä Cobalt Consolidated Mining Company vuonna 1953 viiden pienemmän hopeakaivosyhtiön fuusioituessa. Eagle Gold Mines alkoi kullanetsintätoiminnan valtauksillaan luoteis-Quebecissä 1966. Vuonna 2000 yhtiö hankki mittavan kultaesiintymän luoteis-Quebecistä. Vuonna 2004 se hankki muun muassa 14 % osuuden ruotsalaisesta Riddarhyttan Resources AB:sta, jolla oli yksinoikeus Suurikuusikon kultaesiintymään Kittilässä. Yhtiö osti koko Riddarhyttanin osakekannan marraskuussa 2005. Kaivoksen rakentaminen Kittilässä alkoi 2006. Yhtiö on kasvanut tasaiseen tahtiin ja on kyennyt maksamaan osinkoa vuosittain 1980-luvun alkupuolelta lähtien. Yhtiö vaihtoi nimensä nykyiseen muotoon vuonna 2013. == Kittilän kultakaivos == Yritys on rakentanut Kittilän Kiistalaan Suurikuusikon kaivoksen, minkä nykyiset tuotantomäärät tekevät siitä Euroopan suurimman kultakaivoksen. Kaivos aloitti tuotannon avolouhintana vuonna 2008 ja siirtyi vuodesta 2013 lähtien kokonaan maanalaiseen tuotantoon. Esiintymän arvioitiin aluksi sisältävän noin 75 tonnia kultaa, mutta malminetsintään investoimalla on esiintymä laajentunut vuosittain. Kaivos työllistää suoraan noin 900 henkilöä, minkä lisäksi epäsuorina johdannaisvaikutuksina 300 henkilöä lisää. Kaivoksen toiminnan arvioidaan jatkuvan vuoteen 2035. == Lähteet == == Aiheesta muualla == *Agnico Eagle Mines Limited Luokka:Kanadalaiset kaivosyhtiöt Luokka:Kittilä Luokka:Kanadalaiset pörssiyhtiöt Luokka:Kullankaivuu
Juveniili myelomonosyyttileukemia

Juveniili myelomonosyyttileukemia (juvenile, suom. lapsi, nuori) on erittäin harvinainen, kroonisen myelooisen leukemian (JMML, JCML) sukuinen tauti. Se käsittää noin 1–2 prosenttia kaikista lapsuusiän pahanlaatuisista veritaudeista: tämä tarkoittaa, että JMML:ää diagnosoidaan Suomessa harvemmin kuin joka toinen vuosi. JMML:n on todettu olevan hieman tavallisempi tyypin 1 neurofibromatoosia sairastavilla lapsilla. Tavallisimmin JMML:ään sairastuu alle neljävuotias lapsi. JMML:n eteneminen on usein nopeaa (”suoraan blastikriisiin edennyt krooninen myelooinen leukemia”), mutta se voi joskus pysyä pitkiäkin aikoja rauhallisena. Nimitys myelomonosyyttileukemia tulee taudille siitä, että leukemiasolut (blastit) muistuttavat monosyytti-nimisiä valkosoluja tai niiden esiasteita. JMML-soluissa ei ole Philadelphia- kromosomia: jos tämä löytyy, tauti luokitellaan krooniseksi myelooiseksi leukemiaksi. JMML on valitettavan hankala hoitaa: siihen tepsii lähes pelkästään kantasolusiirto, mutta senkin jälkeen sairaus monesti uusii. Sytostaattilääkkeille tauti ei ole herkkä kuin hyvin suurilla annoksilla. JMML kuitenkin reagoi allogeenisen (luovuttajan soluilla tehdyn) kantasolusiirron ns. GVH-reaktiolle, jossa luovuttajan kantasolusiirteen sisältämät t-lymfosyytit tunnistavat leukemiasolut vieraiksi ja hyökkäävät niiden kimppuun. GVH-reaktioon perustuen kantasolusiirron jälkeen uusineita tauteja onkin hoidettu joissain paikoissa antamalla lapselle luovuttajalta kerättyjä valkosoluja, jotka näin yhdessä kantasolusiirteestä kasvaneiden solujen kanssa nostavat ”tuhoamistasoa”. ==Lähteet== * ==Aiheesta muualla== *http://www.jmmlfoundation.org/ Luokka:Syöpätaudit
Laban Rotich

Laban Rotich (s. 20. tammikuuta 1969, Mosoriot, Kenia) on kenialainen nandi- heimoon kuuluva entinen keskimatkojen juoksija. Rotich sijoittui Atlantan olympialaisissa 1996 neljänneksi 1 500 metrin juoksussa ajalla 3.37,39. Kauden lopussa hän juoksi saman matkan kolmanneksi GP-finaalissa. Seuraavana vuonna hän oli yhdestoista Ateenan MM-kisoissa, minkä jälkeen sijoittui GP-finaalissa mailin juoksussa viidenneksi ajalla 4,05.48. Vuonna 1998 Rotich voitti 1 500 metrillä kultaa Kansainyhteisön kisoissa sekä Afrikan-mestaruuskisoissa. Kauden lopussa hän oli toinen GP-finaalissa ajalla 3.33,04 ja ensimmäinen yleisurheilun maailmancupissa. Rotich voitti Maebashin sisäratojen MM-kisoissa 1999 MM-hopeaa 1 500 metrillä. Saman vuoden Sevillan ulkoratojen MM-kisoissa hän oli kuudes ja GP-finaalissa kolmas. Vuoden 2000 GP-finaalissa hän sijoittui seitsemänneksi. Rotich juoksi Lissabonin sisäratojen MM-kisoissa 2001 neljänneksi, mutta karsiutui samana vuonna Edmontonin ulkoratojen MM- kisoissa. Seuraavana vuonna hän voitti hopeaa Afrikan-mestaruuskisoissa ja sijoittui GP-finaalissa viidenneksi. IAAF:n yleisurheilufinaalissa 2003 hän juoksi viidenneksi. Rotich voitti seuraavana vuonna Budapestin sisäratojen MM- kisoissa MM-pronssia. Myöhemmin samana vuonna hän sijoittui IAAF:n yleisurheilufinaalissa kolmanneksi ja vuonna 2005 IAAF:n yleisurheilufinaalissa yhdeksänneksi. ==Ennätykset== * 800 metrin juoksu: 1.43,65 (1998) * 1 000 metrin juoksu: 2.14,43 (1997) * 1 500 metrin juoksu: 3.29,91 (1998) * Mailin juoksu: 3.47,65 (1997) * 2 000 metrin juoksu: 4.57,63 (1996) ==Lähteet== * ==Viitteet== Luokka:Kenialaiset keskimatkojen juoksijat Luokka:Vuonna 1969 syntyneet Luokka:Elävät henkilöt
Pohjois-Amerikan Suurten järvien vanha kuparikulttuuri

Pohjois-Amerikan Suurten järvien vanha kuparikulttuuri oli vuosien 4000 eaa. - 1500 jaa. välillä kehittynyt perinne, joka alkoi arkaaisella kaudella ja jatkui ensimmäisten eurooppalaisten saapumiseen asti. Erityisen suuria kupariesiintymiä on löytynyt Yläjärven alueelta. Suurten järvien ympärillä asuneet pohjoisten metsien intiaanit olivat tyypillisiä itäisen metsämaan kauden asukkaita. He metsästivät, kalastivat ja hyödynsivät ympäristöään keräämällä talteen hyvin erilaisten ravintolähteiden antimia. Työkalunsa he tekivät puista, kivistä, luista, simpukoista ja hirvensarvista. Muista mantereen intiaaneista poiketen nämä intiaanit louhivat puhdasta kuparia, jota esiintyi ohuina kerrostumina kallioissa ja erillisinä kimpaleina maaperässä.Waldman s. 6. Aluksi intiaanit käyttivät kuparia kuin mitä tahansa kiveä kunnes huomasivat sen olevan materiaaliltaan muita pehmeämpää. Kuumentamalla ja takomalla he tekivät kuparista esineitä, koruja ja erilaisia työkaluja. Kuparin puhtaus mahdollisti esineiden valmistamisen ilman monimutkaisia kemiallisia prosesseja.Andersson & Henriksson s. 51. Kupariesineet levisivät laajoille alueelle ympäri mannerta Hopewellin perinteen kauppaverkoston mukana.Fagan s. 212. Eräänä kuparituotantoa harjoittaneista kansoista on mainittu ojibwat, joskin heidän tuotantonsa on ollut melko pienimuotoista.Virrankoski s. 149. ==Lähteet== *Anderson, Rani- Henrik ja Henriksson, Markku: Intiaanit (Pohjois-Amerikan alkuperäiskansojen historia) Gaudeamus, 2010. ISBN 978-952-495-162-3 *Fagan, Brian: The First North Americans, Thames & Hudson, 2011. ISBN 978-0-500-02120-1 *Virrankoski, Pentti: Yhdysvaltain ja Kanadan intiaanit, s. 276-278. Gummerus, 1994. ISBN 951-717-788-7 *Waldman, Carl, Encyclopedia of Native American Tribes, Checkmark Books, 2006, ISBN 978-0816062744 ===Viitteet=== == Aiheesta muualla == *http://copperculture.homestead.com/ Luokka:Esikolumbiaaniset kulttuurit Luokka:Pohjois-Amerikan arkaainen kausi Luokka:Kupari
Mature and Cool

Mature and Cool on Heikki Silvennoisen vuonna 1992 julkaistu ensimmäinen sooloalbumi. Kappaleet levytettiin vuonna 1991, mutta albumi julkaistiin vasta syksyllä 1992. Kappaleista "Poor Little Girl", "You Run" ja "So Hard to Leave, So Hard to Stay" julkaistiin myös musiikkivideot, jotka esitettiin sketsiviihdesarjan Kummeli ensimmäisellä ja toisella tuotantokaudella. ==Kappaleet== Albumin kappaleet on säveltänyt ja sovittanut Heikki Silvennoinen sekä sanoittanut Olli Keskinen, lukuunottamatta kappaletta "Outside Woman Blues", jonka on säveltänyt ja sanoittanut Michael Raynolds.Albumin Mature & Cool kansipaperissa olevat tiedot. # # # # # # # # # # # ==Kokoonpano== * Heikki Silvennoinen – kitara, laulu * Timo Kahilainen – kosketinsoittimet, taustalaulu * Toni Lähteenmäki – taustalaulu * Anssi Nykänen – rummut * Max Tabell – urut, piano * Jyrki Niemi – pasuuna * Kikka Laitinen – taustalaulu * Sakari Löytty – rummut * Jari Heino – basso * Mikko Löytty – basso * Juuso Nordlund – nauhaton basso * Lucjan Czaplicki – saksofoni * Veli-Pekka Niemi – trumpetti * Markku Petander – akustinen kitara * Jarmo Lehtonen – trumpetti ==Lähteet== Luokka:Heikki Silvennoisen albumit Luokka:Vuoden 1992 esikoisalbumit
Kaarle August

Kaarle August (Karl August 1757–1828) oli Weimarin herttua. Vuonna 1809 hänestä tuli Sachsen-Weimar-Eisenachin suurherttua, kun herttuakunta syntyi Sachsen-Weimarin ja Sachsen-Eisenachin herttuakuntien personaaliunionista. Kaarle Augustin aikana Weimarista kehittyi Saksan älymystön keskus. Hän kutsui Weimariin Goethen,Charles Augustus Encyclopedia Britannica Herderin ja Schillerin.Otavan Iso tietosanakirja, Otava 1968, osa 4, p. 100 Kaarle August itse oli Saksan merkittävimpiä ylimyksiä ja tuki voimakkaasti herttualiiton syntyä, joka nosti Fredrik II:n johtaman Preussin yhdeksi Euroopan mahtivaltioista. Kaarle August osallistui Wienin kongressiin, ja yritti puhua vaaroista, joita seuraa, jos ylimystön valtaa kasvatetaan ylettömästi ja kansaa alistetaan liikaa. Kaarle August oli innokas metsästäjä ja häntä pidetään weimarinseisojan kehittäjänä. == Lähteet == == Aiheesta muualla == Luokka:Hallitsijat Luokka:Saksan historia Luokka:Vuonna 1757 syntyneet Luokka:Vuonna 1828 kuolleet
Sirpa Jalkanen

Sirpa Tuulikki Jalkanen (o.s. Mehto, s. 28. helmikuuta 1954 Jyväskylä) on suomalainen immunologi ja tieteen akateemikko. Jalkanen tuli ylioppilaaksi Jyväskylän normaalilyseosta vuonna 1973. Hän opiskeli Turun yliopistossa valmistuen lääkäriksi (LL) vuonna 1979, lääketieteen ja kirurgian tohtoriksi (LKT) 1983 ja kliinisen mikrobiologian erikoislääkäriksi 1990. Hänen immunologian alaan kuuluva englanninkielinen väitöskirjansa (1983) oli otsikoitu Functions of bursa of fabricius : studies on chickens bursectomized at 60 hours of incubation. Vuosina 1983–1986 hän teki post doc -opintoja Stanfordin yliopistossa Yhdysvalloissa. Jalkanen on toiminut Suomen Akatemian akatemiatutkijana ja ollut akatemiaprofessorina kolme kautta vuosina 1996–2001, 2002–2006 sekä 2014–2018. Vuodesta 2007 lähtien Jalkanen on toiminut Turun yliopiston immunologian professorina. Hän oli yksi pörssiin listattujen Biotie Therapiesin ja Faron Pharmaseuticalsin perustajista ja rahoittajista. Vuonna 2016 Biotie siirtyi yhdysvaltalaisen Acorda Therapeutics -pörssiyhtiön osaksi.“I understand the clinical part of this business” Chris Tachibana, 8.3.2017, viitattu 24.3.2018, Jalkanen on ihmisen immuunijärjestelmään kuuluvien lymfosyyttien liikkumismekanismien eräs johtavista tutkijoista maailmassa. Tutkimuksilla on merkitystä erityisesti vaikeiden tulehdussairauksien hoidossa ja syövän leviämisen ehkäisyssä. Jalkanen on palkittu muun muassa lääkäriseura Duodecimin myöntämillä Matti Äyräpään palkinnolla (2008) ja nuoren tutkijan palkinnolla (1987). Hänet valittiin Suomalaisen Tiedeakatemian jäseneksi vuonna 1998, Norjan tiedeakatemian jäseneksi vuonna 2002 ja Academia Europæan jäseneksi vuonna 2013. Tieteen akateemikon arvonimen hän sai vuonna 2015. Jalkanen on toiminut Suomalaisen Tiedeakatemian esimiehenä 2010–2012Esimiehet ja pääsihteerit. Suomalainen Tiedeakatemia. Viitattu 4.9.2018. Jalkaselle myönnettiin maaliskuussa 2016 Euroopan naiskeksijä -kilpailussa 2. palkinto, joka oli suuruudeltaan 50 000 €. Jalkanen valittiin Vuoden Eeva 2018 -äänestyksessä Vuoden vaikuttajaksi perustellen, että hän on paneutunut tutkimusryhmänsä kanssa rintasyöpätutkimukseen. ==Lähteet== Luokka:Immunologit Luokka:Suomalaiset lääkärit Luokka:Akatemiaprofessorit Luokka:Akateemikot (Suomi) Luokka:Matti Äyräpään palkinnon saajat Luokka:Turun yliopiston professorit Luokka:Suomalaiset professorit Luokka:Vuonna 1954 syntyneet Luokka:Elävät henkilöt Luokka:Academia Europæan jäsenet
Marjatta Kuuluvainen

Marjatta Kuuluvainen (o.s. Mäkinen, s. 6. helmikuuta 1942 Asikkala) on entinen suomalainen kiekonheittäjä ja kuulantyöntäjä. Hän saavutti 14 ulkoratojen suomenmestaruutta, näistä kiekonheitossa kahdeksan ja kuulantyönnössä kuusi kertaa. Hänen ennätyksensä kuulantyönnössä on 15,66 m ja kiekonheitossa 52,89 m, molemmat vuodelta 1965. Urheiluseuroista hän edusti Asikkalan Raikasta ja Uudenkylän Salpaa. ==Saavutukset== *Kiekonheitto **Suomen mestaruus: 1963, 1964, 1965, 1966, 1967, 1968, 1969, 1970 **SM-hopea: 1962 **SM-pronssi: 1960, 1961 *Kuulantyöntö **Suomen mestaruus: 1963, 1964, 1965, 1966, 1967, 1968 **SM-hopea: 1969, 1970 **SM-pronssi: 1962 ==Lähteet== * * Luokka:Suomalaiset kiekonheittäjät Luokka:Suomalaiset kuulantyöntäjät Luokka:Vuonna 1942 syntyneet Luokka:Elävät henkilöt
Tukehduttamispeli

Tukehduttamispeli tai kuristusleikki () viittaa toimintaan, jossa pyritään aiheuttamaan tajuttomuus tai sitä lähellä oleva tila estämällä aivojen hapensaanti. Tila saavutetaan toinen toistaan tukehduttamalla tai itse apuvälineitä käyttäen. Tätä "leikkiä" harjoittavat erityisesti 9–14-vuotiaat lapset ja sen tavoitteena on endorfiinien ansiosta juuri ennen tajunnan menetystä saavutettava hyvänolontunne. Tuloksena voi olla aivovamma ja pahimmassa tapauksessa kuolema. On epäilty, että useat tukehtumispelin aiheuttamat kuolemat on luokiteltu itsemurhiksi. Peliä on pelattu sukupolvien ajan, mutta vasta Internet on mahdollistanut tukehduttamisohjeiden tehokkaan levittämisen. Usein nuoret eivät olekaan tietoisia pelin riskeistä. Tavoiksi tunnistaa tukehduttamispelin harjoittaminen on mainittu seuraavien tunnusmerkkien etsiminen: * Selittämättömät jäljet kaulassa, usein korkean kauluksen alle kätkettyinä * Persoonallisuuden muutokset, kuten aggressiivisuus * Silmien sidekalvojen punoitus tai muut silmän stressiin viittaavat oireet * Selittämättömät haavaumat ja jäljet * Jatkuvat, kovat päänsäryt ja/tai keskittymishäiriöt * Vöitä, köysiä, kengännauhoja tai vastaavia ja erikoisia solmuja erikoisissa paikoissa * Selittämätön äänenkäheys * Petekiaa (pieniä punaisia pilkkuja) kasvoissa tai poskilla * Mätkähdyksiä makuuhuoneessa tai seinää vasten merkkinä kaatumisesta * Sekavuus yksin vietetyn ajan jälkeen * Kohtuuton yksinolontarve * Tukehtumisen seurausten ja vaarojen kyselemistä Euroopan komissiolle on jätetty kirjallinen kysymys pelistä, sillä se on aiheuttanut lukuisia kuolemantapauksia Yhdysvalloissa ja on erittäin vaarallinen. Myös Ruotsissa sattuneeseen koulupojan kuolemaan epäillään tukehduttamispelillä olevan osuutta. Erityisesti vanhemmille suunnattu tukehduttamispelin vaaroista valistava sivusto kertoo, miten tukehduttamispelin pelaamisen voi tunnistaa ja julkaisee tarinoita ja kuvia peliin kuolleista nuorista. == Katso myös == * Hypoksifilia * Vesimyrkytys ==Lähteet== ==Aiheesta muualla== * "Kuin känni ilman alkoholia" – hengenvaarallinen koululaisvillitys leviää Vantaan Sanomat 31.3.2016. Luokka:Leikit Luokka:Pelit
Maurice Wignall

Maurice Wignall (s. 17. huhtikuuta 1976) on jamaikalainen pika-aitajuoksija. Wignall hyppäsi Ateenan MM-kisoissa 1997 pituushypyn karsinnassa ennätyksensä 809 cm, mutta jäi loppukilpailussa ilman tulosta. Neljä vuotta myöhemmin hän karsiutui Lissabonin sisäratojen MM-kisoissa 60 metrin aitajuoksun välierissä ajalla 7,81 s. Myöhemmin samana vuonna hän karsiutui Edmontonin ulkoratojen MM-kisoissa 110 metrin aitajuoksun alkuerissä ajalla 13,88 s ja sijoittui Universiadeissa samalla matkalla viidenneksi ajalla 13,70 s. Wignall voitti Budapestin sisäratojen MM-kisoissa 2004 MM-pronssia 60 metrin aidoissa ajalla 7,48 s. Samana vuonna hän juoksi Ateenan olympialaisissa 110 metrin aidoissa neljänneksi ajalla 13,21 s ja IAAF:n yleisurheilufinaalissa toiseksi ajalla 13,19 s. Wignall sijoittui Helsingin MM-kisoissa 2005 seitsemänneksi ja kauden lopussa IAAF:n yleisurheilufinaalissa viidenneksi. Seuraavana vuonna hän oli Moskovan sisäratojen MM-kisoissa 60 metrin aidoissa neljäs. Myöhemmin samana vuonna hän voitti Melbournen Kansainyhteisön kisoissa kultaa 110 metrin aidoissa. Osakan MM-kisoissa 2007 hän sijoittui kahdeksanneksi, mutta karsiutui Valencian sisäratojen MM-kilpailuissa 2008 välierissä. Pekingin olympialaisissa 2008 hän sijoittui kuudenneksi, Berliinin MM-kilpailuissa 2009 viidenneksi ja Dohan sisäratojen MM-kilpailuissa 2010 kuudenneksi. Jamaikan mestaruuden Wignall on voittanut 110 metrin aitajuoksussa vuosina 1997, 1999, 2001–2005, 2007 ja 2009http://www.jaaaltd.com/results/2009/srtrials/090626F015.htm sekä pituushypyssä vuonna 1999. ==Ennätykset== * 110 metrin aitajuoksu: 13,17 (2004) * Pituushyppy: 809 (1997) ==Lähteet== * ===Viitteet=== Luokka:Jamaikalaiset pika-aitajuoksijat Luokka:Jamaikalaiset pituushyppääjät Luokka:Vuonna 1976 syntyneet Luokka:Elävät henkilöt
Peteinosaurus

Peteinosaurus zambellii oli varhainen Pterosauria-lahkon edustaja. Laji eli 221–210 miljoonaa vuotta sitten triaskaudella. Sen tieteellisen nimen suku tarkoittaa ”siivekästä matelijaa” ja lajinimi viittaa Bergamon luonnontieteellisen museon kuraattoriin Rocco Zambelliin. Peteinosauruksen siipiväli oli noin 60 senttimetriä, mutta paino oli hyvin alhainen, vain noin 100 grammaa kevyiden siipien ja luiden ansiosta. Hännän pituus oli 20 senttiä. Muiden varhaisten lentoliskojen tapaan Peteinosauruksen häntä oli jäykkä ja pitkä. Hännällään eläin ohjasi lentoaan. Peteinosauruksen ravintoa olivat hyönteiset, joita se todennäköisesti pyydysti suoraan ilmasta. Peteinosauruksen lyhyt nokka ja terävät, kartiomaiset hampaat sopivat hyvin tähän tarkoitukseen. Ensimmäiset Peteinosauruksen fossiilit löysi paleontologi Rupert Wild vuonna 1978 Italian Alpeilta. Löydetty lentolisko oli tuolloin vanhin tunnettu ja yhdessä melko hyvin säilyneen fossiilin kanssa herätti paljon mielenkiintoa. Toistaiseksi löytöjä on tehty vain kaksi eivätkä nekään ole täydellisiä. == Lähteet == Luokka:Lentoliskot
Emergency (humanitäärinen apujärjestö)

Emergency on riippumaton, puolueeton ja epäpoliittinen italialainen järjestö. Emergencyn tavoitteena on järjestää maksutonta ja korkeatasoista terveydenhuoltoa, etenkin kirurgisia palveluja, sotien, maamiinojen ja köyhyyden siviiliuhreille. thumb|Emergencyn kohdemaat Emergency perustettiin 1994. Sen kotipaikka on Milano Italiassa. Sen johtaja on kirurgi Gino Strada. Järjestön ensimmäinen tehtävä vei kirurgista sairaanhoitoa Irakin Kurdistaniin. Vuonna 2008 Emergencyllä oli sairaaloita Kambodžassa, Afganistanissa, Irakissa, Sierra Leonessa ja Sudanissa. ==Lähteet== ==Aiheesta muualla== * Emergencyn sivusto Luokka:Italialaiset järjestöt Luokka:Kansalaisjärjestöt Luokka:Humanitaariset apujärjestöt